— Зараз мы назіраем тэндэнцыю ўзросту колькасці папуляцыі глушца, яна паволі адраджаецца. Звязаць гэта можна з адсутнасцю дзікоў. Але, нягледзячы на тое, што паказчык у заказніку трохі рушыў у плюс, агульная сітуацыя ў краіне несуцяшальная: колькасць глушцоў заходнееўрапейскага падвіда скарачаецца. Падчас свайго візіту польскія калегі выказалі меркаванне, што прычына ў нашых досыць мяккіх зімах і змяншэнні снежнага покрыва. Зімой птушкі начуюць у снезе, закопваючыся ў яго і хаваючыся такім чынам ад драпежнікаў. А пры адсутнасці снежнага покрыва глушэц становіцца лёгкай здабычай.